Ακαδημαϊκή αναζήτηση βοήθειας, ακαδημαϊκή τελειοθηρία, και λανθάνουσες θεωρίες για τη νοημοσύνη: Η περίπτωση των ακαδημαϊκά χαρισματικών μαθητών/τριών
Creators: name: Ντριβιντίδου, Αναστασία Νικολάου
Publisher: name: Aristotle University of Thessaloniki
Year: 2019
Subjects: ακαδημαϊκά ταλαντούχοι μαθητές
ακαδημαϊκή αναζήτηση βοήθειας
ακαδημαϊκή τελειοθηρία
λανθάνουσες θεωρίες νοημοσύνης
οφέλη και κόστος αναζήτησης βοήθειας
academically talented students
academic help-seeking
academic perfectionism
implicit theories of intelligence
help-seeking perceived benefits and costs

description: Στόχος της παρούσας έρευνας ήταν η μελέτη της συνεισφοράς της ακαδημαϊκής τελειοθηρίας και των λανθανουσών θεωριών για τη νοημοσύνη, καθώς και των προσωπικών αντιλήψεων των χαρισματικών μαθητών σε σχέση με το όφελος και το κόστος της αναζήτησης βοήθειας στην εκδήλωση συμπεριφορών αναζήτησης βοήθειας, η οποία αν και αναγνωρίζεται ως μια προσαρμοστική στρατηγική αυτο-ρυθμιζόμενης μάθησης έχει ελάχιστα ερευνηθεί διεθνώς σε χαρισματικούς μαθητές. Συνολικά συμμετείχαν 149 έφηβοι μαθητές και μαθήτριες που αναγνωρίστηκαν ως ακαδημαϊκά ταλαντούχοι μέσω μια ειδικής διαδικασίας αξιολόγησης από το «Κέντρο για Χαρισματικά παιδιά στην Ελλάδα». Οι συμμετέχοντες/ουσες κλήθηκαν να συμπληρώσουν κλίμακες αυτο-αναφοράς οι οποίες αξιολογούσαν την ακαδημαϊκή τελειοθηρία, τις λανθάνουσες θεωρίες για τη νοημοσύνη που υιοθετούν, το αντιλαμβανόμενο όφελος και κόστος της αναζήτησης βοήθειας και τις συμπεριφορές λειτουργικής αναζήτησης βοήθειας και αποφυγής της. Τα αποτελέσματα δεν ανέδειξαν διαφορές μεταξύ των δύο φύλων ως προς τις εξεταζόμενες μεταβλητές, ενώ βρέθηκε οι μαθητές με υψηλή επίδοση να αναφέρουν περισσότερο λειτουργικές μορφές αναζήτησης βοήθειας και να θέτουν σημαντικά υψηλότερα κριτήρια για τη μελλοντική τους επίδοση σε σύγκριση με τους μαθητές με χαμηλότερη επίδοση. Η ανάλυση διαδρομών έδειξε ότι τα προσαρμοστικά χαρακτηριστικά τελειοθηρίας, όπως είναι η θέσπιση υψηλών κριτηρίων επίδοσης, λειτουργούν ως προγνωστικοί παράγοντες της υιοθέτησης συμπεριφορών λειτουργικής αναζήτησης βοήθειας κυρίως μέσω των πεποιθήσεων που αφορούν το όφελος της αναζήτησης βοήθειας, ενώ η αντιλαμβανόμενη ασυμφωνία στόχων- επιτευγμάτων προβλέπει την αποφυγή αναζήτησης βοήθειας τόσο άμεσα όσο και έμμεσα μέσω του αντιλαμβανόμενου κόστους. Το παραπάνω δίκτυο σχέσεων δε βρέθηκε να διαφοροποιείται για τους μαθητές και τις μαθήτριες που θεωρούν τη νοημοσύνη ως σταθερό ή ως μεταβαλλόμενο ατομικό χαρακτηριστικό. Τα ευρήματα συζητώνται σε σχέση με την τρέχουσα θεωρία και έρευνα στη διεθνή βιβλιογραφία που αφορά τους τυπικούς μαθητές, ενώ αναφέρονται οι περιορισμοί της έρευνας και διατυπώνονται προτάσεις εφαρμογής και μελλοντικής έρευνας
description: The present study aimed to investigate the contribution of gifted students’ academic perfectionism, implicit theories of intelligence and perceived help-seeking benefits and costs to help-seeking intended behaviors. Academic help seeking is considered as an adaptive self-regulated learning strategy but has barely investigated among talented students. The sample consisted of 149 adolescents, who were identified as academically talented via a special testing process organized by the Center of Talented Youth in Greece. Students were administered self-report scales measuring academic perfectionism, implicit theories of intelligence, perceived benefits and costs of help-seeking, instrumental help-seeking and avoidance of seeking help. Results did not reveal any gender differences with respect to the variables under examination, whereas students with higher performance were found to report more instrumental help-seeking and to set considerably higher standards for their future performance comparing to those with lower performance. Path analysis indicated that adaptive perfectionism, such as setting high standards, predict instrumental help-seeking behaviors via perceived help-seeking benefits while perceived discrepancy between the standards one has for oneself and one’s actual performance predict directly and indirectly avoidance of help-seeking via perceived costs. No differences were found in the pattern of relationships among the above variables for students who held entity or incremental beliefs about intelligence. Findings are discussed in light of current theory and evidence for typically achieving students, whereas limitations, implications and future research are pointed out